*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*198. számú előterjesztés*

Bátaszék Város Önkormányzat Képviselő-testületének 2023. november 22-én

15 órakor megtartandó ülésére

*fizioterápiás feladatokra kötendő megbízási szerződés jóváhagyása*

|  |
| --- |
| **Előterjesztő:** Dr. Bozsolik Róbert polgármester**Készítette:** Takaróné dr. Mihó Beatrix mb.hatósági irodavezető**Törvényességi ellenőrzést végezte:** Dr. Firle-Paksi Anna aljegyző**Tárgyalja:**Szociális Bizottság 2023.11.21.PG Bizottság 2023.11.21. |

**Tisztelt Képviselő-testület!**

Szűcs Gáborné Bátaszék, Deák F. u. 92. szám alatti lakossal a képviselő-testület legutóbb 2021. január 1.-jétől 2023. december 31. napjáig kötött vállalkozási szerződést, fizioterápiai kezelések elvégzésére, melyet a képviselő-testület 324/2020. (XII.14.) önk.-i határozatával hagyott jóvá, majd 231/2022. (IX.28.) önk.-i határozatával módosította a megbízási díj tekintetében.

Tekintettel arra, hogy a vállalkozó ezen munkájára a városban igény és szükség van, javasoljuk, hogy az alábbi határozati javaslat elfogadásával a képviselő-testület újabb 1 évre kössön szerződés. Az előkészített megbízási szerződésben a 2024. évi megbízási díj a jelenlegi információk alapján 2023 évre prognosztizálható (17-19 %) átlagos fogyasztói árindex

figyelembevételével került megállapításra (2023. évi megbízási díj: 470.000 Ft/hó; 2024. évi megbízási díj: 550.000 Ft).

**H a t á r o z a t i j a v a s l a t :**

**fizioterápiás feladatokra kötendő megbízási szerződés jóváhagyására**

Bátaszék Város Önkormányzata Képviselő- testülete

1. Szűcs Gáborné Bátaszék, Deák F. u. 92. szám alatti lakossal - fizioterápiai kezelések ellátására - kötendő és a határozat mellékletét képező megbízási szerződést *2024. január 1-jétől 2024. december 31-ig* terjedő időre jóváhagyja;
2. felhatalmazza a város polgármesterét a szerződés aláírására;
3. egyúttal a 324/2020.(XII.14.) és 231/2022. (IX.28.) önk.-i határozatot *2023. december 31. napjával* hatályon kívül helyezi.

*Határidő:* 2023. december 15.

*Felelős:* dr. Bozsolik Róbert polgármester

 (a szerződés aláírásáért)

*Határozatról értesül:* Szűcs Gáborné vállalkozó

Bátaszéki KÖH pénzügyi iroda

 irattár

MEGBÍZÁSI SZERZŐDÉS

**Fizioterápiai kezelések elvégzésére**

Mely létrejött egyrészről ***Bátaszék Város Önkormányzata*** (székhely: 7140 Bátaszék, Szabadság u. 4., adószám: 15733304-2-17) - mint **Megbízó** - (képviseli: ***dr. Bozsolik*** Róbert polgármester), másrészről

***Szűcs Gáborné*** (7140Bátaszék, Budai u. 35-37, adószáma: 52953318-1-37) - mint **Megbízott** - között **a fizioterápiai** ellátás tárgyában az alábbi feltételekkel:

1. Megbízó megbízza, Megbízott pedig elvállalja Bátaszék városban a **fizioterápiai** feladatok ellátását a lakosság részére.
	1. A megbízási díj összege 2024. évre vonatkozóan **550.000** **Ft/hónap**, **azaz ötszázötvenezer forint**, amelyet Megbízó utólag, a tárgyhónapot követő hónap 5. napjáig köteles kiegyenlíteni banki átutalással Megbízott által kiállított számla alapján.
2. Megbízott vállalja, hogy a Megbízótól, a fizioterápiai teendők ellátására rendelkezésre bocsátott összegből a fizioterápiai ellátást a mindenkor hatályos jogszabályi előírásoknak megfelelően biztosítja
3. Megbízott helyettesítéséről saját maga köteles gondoskodni. Egy naptári évben 2 hét leállásra van lehetősége. Ezt Megbízott köteles előzetesen bejelenteni a Megbízónak.
4. Megbízó a fizioterápiai feladatok ellátása céljából korábban már a Megbízott térítésmentes használatába adta a Bátaszék, Budai u. 35-37. szám alatti épületben lévő, 40 m2 alapterületű fizioterápiás kezelőt és betegvárót, valamint a mellékhelyiséget - a falugazdásszal - közös használatra. Megbízottat terheli a használatában lévő helyiségek után fizetendő közüzemi díjak (elektromos áram, a fűtésdíj, az ivóvíz- és szennyvíz díj), melyet havonta utólag, a szolgáltatók által benyújtott számlák figyelembe vételével az önkormányzat által kiállított számla alapján köteles megfizetni.
5. Megbízó a rendelőben található leltárban felsorolt műszereket és berendezéseket korábban már Megbízott használatába adta a fizioterápiai feladatok ellátása céljából. Megbízott a felszerelések használatáért Megbízónak térítést nem fizet.
6. Megbízott felel a műszerek, berendezések, felszerelések (a továbbiakban: eszközök) rendeltetésszerű használatáért. A szükség szerinti javításokat köteles elvégeztetni, és azok költségeit viselni. A megbízási díjból beszerzett eszközök – a pótlás kivételével – Megbízott tulajdonába kerülnek. A berendezések, felszerelések felújítási, nagyjavítási kiadásai ugyancsak Megbízottat terhelik.
7. A térítésmentesen használatba adott helyiség rendszeres karbantartása, így a falak meszelése, a nyílászárók szükség szerinti mázolása, a belső karbantartási munkák elvégeztetése (zárak, vasalások, csapok, stb. javíttatása) Megbízott feladatát képezi a költségek viselésével együtt. A helyiségek felújítása Megbízó feladata. A helyiségek és azok berendezéseinek állapotát visszaadáskor jegyzőkönyvben kell rögzíteni.
8. A fizioterápiai teendők ellátásához szükséges mindennemű - e szerződésben nem részletezett - feltétel megteremtése Megbízott feladata.
9. Megbízott kötelezettséget vállal arra, hogy a fizioterápiai feladatokat a mindenkori szakmai követelményeknek megfelelő színvonalon látja el.
10. Megbízott rendelési idejét a szerződés függeléke tartalmazza Megbízott a rendelési idő megváltozását a megbízónak köteles bejelenteni.
11. A fizioterápiai teendők ellátásához előírt, illetőleg előírásra kerülő szakképzettség megszerzése és megújítása saját költségen Megbízott kötelezettsége.
12. A jelen szerződés határozott időre szól, *2024. január 1-jén lép hatályba és 2024. december 31-ig szól*.
13. A szerződést bármelyik szerződő fél 3 hónapos határidővel felmondhatja, amennyiben a másik fél vállalt kötelezettségeit felróhatóan megszegi, hiányosan, késedelmesen vagy egyáltalán nem teljesíti.
14. A szerződő felek kötelesek a jelen szerződésben foglaltaktól eltérő feltételekről, körülményekről egymást kölcsönösen tájékoztatni, és egyben tudomásul veszik, hogy az egyeztetés eredménytelensége miatt a módosításra csak az írásos bejelentést követő 30 napon túl kerülhet sor.
15. A jelen szerződésben nem szabályozott kérdésekben a Polgári Törvénykönyv és más hatályos jogszabályok rendelkezéseit kell alkalmazni.
16. Szerződő felek a vitatott kérdéseket tárgyalás útján igyekeznek rendezni. Amennyiben ez nem vezetne eredményre, úgy a Szekszárdi Járásbíróság illetékességét kötik ki.

A szerződő felek a szerződést elolvasták, s mint akaratukkal mindenben megegyezőt helyben hagyólag aláírták.

***B á t a s z é k ,*** 2023. december …...

***dr. B o z s o l i k*** Róbert ***S z ű c s*** Gáborné

 polgármester vállalkozó

 megbízó megbízott

Jogi ellenjegyző:

Dr. Firle-Paksi Anna

 aljegyző

Pénzügyi ellenjegyző:

Tóthné Lelkes Erika

pénzügyi irodavezető

*függelék*

**R e n d e l é s i i d ő**

Hétfő 07.00 órától 15.00 óráig

Kedd 07.00 órától 15.00 óráig

Szerda 07.00 órától 15.00 óráig

Csütörtök 07.00 órától 15.00 óráig

Péntek 07.00 órától 14.00 óráig